**ĮSAKYMAS**

**DĖL NERINGOS SAVIVALDYBĖS BIUDŽETO LĖŠOMIS FINANSUOJAMŲ PROGRAMŲ IR SRIČIŲ PROJEKTŲ FINANSAVIMO SĄLYGŲ TVIRTINIMO**

2021 m. lapkričio 12d. Nr. V13-628

Neringa

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 ir 4 punktais, Kultūros bei meno projektų finansavimo Neringos savivaldybės biudžeto lėšomis tvarkos aprašo, patvirtinto Neringos savivaldybės tarybos 2018 m. rugpjūčio 30 d. sprendimu Nr. T1-100 „Dėl Kultūros bei meno projektų finansavimo Neringos savivaldybės biudžeto lėšomis tvarkos nustatymo“, 9.1 ir 9.2 papunkčiais,

tvirtinu pridedamas:

1. Neringos savivaldybės biudžeto lėšomis finansuojamos programos „Tęstinių masinių renginių rėmimas“ projektų finansavimo sąlygas;
2. Neringos savivaldybės biudžeto lėšomis finansuojamos programos „Neringoje rengiami meno renginiai“ projektų finansavimo sąlygas;
3. Neringos savivaldybės biudžeto lėšomis finansuojamos srities „Bendruomeniškumą skatinantys projektai“ projektų finansavimo sąlygas;
4. Neringos savivaldybės biudžeto lėšomis finansuojamos srities „Menininkų rezidencijos“ projektų finansavimo sąlygas.

Administracijos direktorius Egidijus Šakalys

Diana Liutkutė

2021-11-09

|  |
| --- |
| PATVIRTINTA |
| Neringos savivaldybės administracijos |
| direktoriaus 2021 m. lapkričio 12 d. |
| įsakymu Nr. V13-628 |
|  |

**NERINGOS SAVIVALDYBĖS BIUDŽETO LĖŠOMIS FINANSUOJAMOS PROGRAMOS „TĘSTINIŲ MASINIŲ RENGINIŲ RĖMIMAS“ PROJEKTŲ FINANSAVIMO SĄLYGOS**

|  |  |
| --- | --- |
| **Programos tikslas** | Užtikrinti ilgalaikį finansavimą Neringoje rengiamiems tęstiniams masiniams renginiams, kurių tikslas – didinti Neringos žinomumą nacionaliniu ir tarptautiniu mastu, skatinti kultūrinį turizmą kurorte. |
| **Finansuojamos veiklos** | Neringoje rengiamų tęstinių masinių renginių organizavimas. |
| **Veiklų vertinimo kriterijai ir jų balai** | 1. Projekto reklaminės kampanijos apimtys (20 balų);  2. Įvykdytų programų rezultatai ir refleksija žiniasklaidos priemonėse (15 balų);  3. Projekto sąmatos tikslingumas ir pagrįstumas (20 balų);  4. Papildomų finansavimo šaltinių lėšų kiekis (10 balų);  5. Projektu skatinama partnerystė ir bendradarbiavimas tarp skirtingų sektorių ir institucijų (5 balai);  6. Atitiktis pasirinktam prioritetui (30 balų). |
| **Reikalavimai tęstiniams masiniams renginiams** | Tęstinis masinis nekomercinio pobūdžio renginys turi būti organizuotas Neringoje ne mažiau kaip 3 (tris) kartus per paskutinius 10 (dešimt) metų ir pristatyti kurorto kultūros, rekreacijos, sveikos gyvensenos, sporto ir kitas galimybes. |
| **Kitos sąlygos** | Paraišką teikiantis subjektas turi:   1. Įrodyti, kad yra pajėgus vykdyti didelės apimties projektus. Per paskutinius 5 metus subjektas turi būti sėkmingai įgyvendinęs bent 2 programos reikalavimus atitinkančius didelės apimties projektus, kurių vieno sąmatinė vertė būtų ne mažesnė kaip 40 000,00 Eur. Reikalavimui pagrįsti subjektas turi pateikti užsakovų pažymas arba sutarčių kopijas apie panašaus pobūdžio projektų įgyvendinimą. 2. Į projekto programos rengimą bei įgyvendinimą įtraukti įvairias kurorto bendruomenes, įmones, įstaigas bei organizacijas. Reikalavimui pagrįsti subjektas pateikia ketinimų protokolų, sutarčių, raštų ar kitokių panašaus pobūdžio dokumentų kopijas. |
| **Paraiškas galintys teikti subjektai** | Lietuvos Respublikos įstatymų nustatyta tvarka įregistruotos ne pelno siekiančios organizacijos: asociacijos, viešosios įstaigos, valstybės biudžetinės įstaigos, veikiančios kultūros srityje ir teikiančios kultūrines paslaugas, išskyrus Neringos savivaldybės (toliau – Savivaldybė) biudžetines įstaigas (Savivaldybės biudžetinės įstaigos gali būti projekto partnerėmis). |

\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| PATVIRTINTA |
| Neringos savivaldybės administracijos |
| direktoriaus 2021 m. lapkričio 12 d. |
| įsakymu Nr. V13-628 |

**SAVIVALDYBĖS BIUDŽETO LĖŠOMIS FINANSUOJAMOS PROGRAMOS „NERINGOJE RENGIAMI MENO RENGINIAI“ PROJEKTŲ FINANSAVIMO SĄLYGOS**

|  |  |
| --- | --- |
| **Programos tikslas** | Užtikrinti ilgalaikį finansavimą Neringoje rengiamiems meno renginiams, kurių tikslas – pristatyti, skleisti ir populiarinti aukšto meninio bei profesinio lygio Lietuvos ir užsienio šalių meną. |
| **Finansuojama veikla** | Neringoje rengiamų meno renginių organizavimas. |
| **Veiklos vertinimo kriterijai ir jų balai** | 1. Projekto meninė vertė, inovatyvumas ir aktualumas (20 balų);  2. Įvykdyto projekto rezultatai ir refleksija žiniasklaidos priemonėse (15 balų);  3. Planuojama projekto edukacinė veikla (5 balai);  4. Papildomų finansavimo šaltinių lėšų kiekis (10 balų);  5. Projekto sąmatos tikslingumas ir pagrįstumas (20 balų);  6. Atitiktis pasirinktam prioritetui (30 balų). |
| **Kitos sąlygos** | Renginio programos dalį turi sudaryti edukacinė veikla, leidžianti visuomenei įvairiomis formomis susipažinti su renginyje pristatomais meno kūriniais ir menininkais (pvz., susitikimai su menininkais, viešos paskaitos ir kt.). |
| **Paraiškas galintys teikti subjektai** | Lietuvos Respublikos įstatymų nustatyta tvarka įregistruotos ne pelno siekiančios organizacijos: asociacijos, viešosios įstaigos, valstybės biudžetinės įstaigos, veikiančios kultūros srityje ir teikiančios kultūrines paslaugas, išskyrus Neringos savivaldybės (toliau – Savivaldybė) biudžetines įstaigas (Savivaldybės biudžetinės įstaigos gali būti projekto partnerėmis). |

\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| PATVIRTINTA |
| Neringos savivaldybės administracijos |
| direktoriaus 2021 m. lapkričio 12 d. |
| įsakymu Nr. V13-628 |

**NERINGOS SAVIVALDYBĖS BIUDŽETO LĖŠOMIS FINANSUOJAMOS SRITIES „BENDRUOMENIŠKUMĄ SKATINANTYS PROJEKTAI“ PROJEKTŲ FINANSAVIMO SĄLYGOS**

|  |  |
| --- | --- |
| **Finansuojama veikla / laukiamos iniciatyvos** | 1. Projektai, kuriantys naujus kultūrinius maršrutus, kurie generuotų netikėtas, originalias, naujas kultūrinių, istorinių, kraštovaizdžio, paveldo objektų, istorinių / kultūrinių asmenybių, įvykių ir reiškinių jungtis; kultūriniu maršrutu būtų siekiama sudominti ir nustebinti, praplėsti akiratį naujomis žiniomis, skatinti glaudų vietinių gyventojų, kūrėjų ir verslo atstovų bendradarbiavimą. 2. Kultūrinės edukacijos projektai, įtraukiantys šeimas, vaikus, jaunimą į menines bei kūrybines veiklas, skatinantys bendradarbiavimą ir įsitraukimą: meninės iniciatyvos, stovyklos, edukacijos, mokymai, kūrybinės laboratorijos, dirbtuvės, kūrybiniai eksperimentai ir kt. Kultūros edukacijos projektai, skirti atskleisti ir ugdyti vaikų ir jaunimo, kitų visuomenės grupių kūrybinį potencialą, gilinti žinias apie kultūros ir meno procesus. 3. Kūrybinės iniciatyvos, skatinančios kultūrinės ir socialinės aplinkos sanglaudą, socialinės atskirties visuomenės grupių įtraukimą į kultūrinę veiklą, visuomenės grupių socialinę integraciją ir tarpusavio supratimą, sudarančios sąlygas mėgėjų meno kolektyvų, tautinių mažumų ir kitų visuomenės grupių (senjorų, jaunimo, neįgaliųjų ir kt.) kultūrinei veiklai; 4. Savanorišką veiklą kultūros sektoriuje pristatantys ir skatinantys projektai, įtraukiantys vietos bendruomenę į kūrybines, kultūrines, saviraiškos veiklas per savanorystę, ambasadorystę. 5. Bendruomeninės iniciatyvos, įtraukiančios vietos bendruomenę į aktyvią kultūrinę ir kūrybinę veiklą, kūrybinius procesus, bendruomeniškos aplinkos kūrimą,pasitelkiant kultūros ir (ar) meno profesionalus, švietimo ir (ar) aukštojo mokslo ir atminties institucijas, verslininkus ir (ar) tarptautines patirtis; 6. Projektai, kuriais siekiama aktualizuoti žydų (litvakų) kultūros paveldo ženklus Neringoje bei įprasminti su žydų tauta susijusių meno, kultūros ir kitų sričių asmenybių atminimą, didinantys žydų kultūros paveldo matomumą visuomenėje; 7. Leidiniai, pristatantys mėgėjų meną, tautinių bendrijų ir kitų socialinių grupių kultūrinę veiklą (knygos, monografijos, albumai, žurnalai, CD, DVD ir kt.). |
| **Vertinimo prioritetai, kriterijai ir jų balai** | 1. Projekto idėjos aktualumas, originalumas, kultūrinės veiklos kokybė (20 balų);  2. Planuojami projekto rezultatai ir refleksija žiniasklaidos priemonėse (15 balų);  3. Projekto vadyba, projekto vykdytojo patirtis ir kompetencija (10 balų);  4. Projekto sąmatos tikslingumas ir pagrįstumas (10 balų);  5. Papildomų finansavimo šaltinių lėšų kiekis (10 balų)  6. Projektu skatinamas bendradarbiavimas tarp skirtingų sektorių ir institucijų (5 balai);  7. Projekto atitikimas prioritetui (30 balų). |
| **Kitos sąlygos** | Į projekto rengimą bei įgyvendinimą įtraukti įvairias kurorto bendruomenes, įmones, įstaigas, organizacijas bei pavienius asmenis, skatinti bendradarbiavimą tarp skirtingų sektorių ir institucijų. Reikalavimui pagrįsti subjektas pateikia ketinimų protokolų, sutarčių, raštų ar kitokių panašaus pobūdžio dokumentų kopijas. |
| **Paraiškas galintys teikti subjektai** | Lietuvos Respublikos įstatymų nustatyta tvarka įregistruotos ne pelno siekiančios organizacijos: asociacijos, viešosios įstaigos, valstybės biudžetinės įstaigos, veikiančios kultūros srityje ir teikiančios kultūrines paslaugas, išskyrus Neringos savivaldybės (toliau – Savivaldybė) biudžetines įstaigas (Savivaldybės biudžetinės įstaigos gali būti projekto partnerėmis).  Spaudinių leidybos projektams – aukščiau paminėti juridiniai asmenys ir Lietuvos Respublikos įstatymų nustatyta tvarka registruoti juridiniai asmenys, vykdantys leidybinę veiklą. |

|  |
| --- |
| \_\_\_\_\_\_\_\_\_\_\_\_\_\_\_ |
| Neringos savivaldybės administracijos |
| direktoriaus 2021 m. d. |
| įsakymu Nr. V13- |

|  |  |
| --- | --- |
| PATVIRTINTA | |
| Neringos savivaldybės administracijos | |
| direktoriaus 2021 m. lapkričio 12 d. | |
| įsakymu Nr. V13-628 | |

**SAVIVALDYBĖS BIUDŽETO LĖŠOMIS FINANSUOJAMOS SRITIES „MENININKŲ REZIDENCIJOS“ PROJEKTŲ FINANSAVIMO SĄLYGOS**

|  |  |
| --- | --- |
| **Finansuojama veikla / laukiamos iniciatyvos** | Projektai, kuriais sudaromos sąlygos Neringoje reziduoti ir bendradarbiauti Lietuvos bei užsienio šalių kultūros ar meno kūrėjams, kai vieno kultūros ar meno kūrėjo rezidavimo laikotarpis trunka ne ilgiau kaip 3 mėnesius (neaktyvaus turistinio sezono metu). |
| **Vertinimo prioritetai, kriterijai ir jų balai** | 1. Projekto idėjos aktualumas, originalumas, kultūrinės veiklos kokybė (20 balų);  2. Planuojami projekto rezultatai ir refleksija žiniasklaidos priemonėse (15 balų);  3. Projekto vadyba, projekto vykdytojo patirtis ir kompetencija (10 balų);  4. Projekto sąmatos tikslingumas ir pagrįstumas (10 balų);  5. Papildomų finansavimo šaltinių lėšų kiekis (10 balų);  6. Projektu skatinamas bendradarbiavimas tarp skirtingų sektorių ir institucijų (5 balai);  7. Projekto atitikimas prioritetui (30 balų). |
| **Kitos sąlygos** | 1. Įtraukti įvairias vietos, kurioje yra rezidencija, bendruomenes į reziduojančių kultūros ar meno kūrėjų veiklas ar įgyvendinamus projektus per edukacines veiklas ir kūrybos pristatymus. 2. Pristatyti Neringos gyventojams rezidentų sukurtus baigtinius meno ar kultūros kūrinius. 3. Pareiškėjas paraiškoje nurodo rezidencijoje siūlomas gyvenimo ir darbo sąlygas bei numatytas rezidentų atrankos procedūras bei kriterijus. |
| **Paraiškas galintys teikti subjektai** | Lietuvos Respublikos įstatymų nustatyta tvarka įregistruotos ne pelno siekiančios organizacijos: asociacijos, viešosios įstaigos, valstybės biudžetinės įstaigos, veikiančios kultūros srityje ir teikiančios kultūrines paslaugas, išskyrus Neringos savivaldybės (toliau – Savivaldybė) biudžetines įstaigas (Savivaldybės biudžetinės įstaigos gali būti projekto partnerėmis). |

\_\_\_\_\_\_\_\_\_\_\_\_\_\_\_\_\_\_\_\_\_\_\_